Harald L. Tveterås

Harald Ludvig Tveterås (1904–1991) var en norsk biblioteksmann og sakprosaforfatter. Han var riksbibliotekar fra 1969 til 1974.

Harald L. Tveterås tok examen artium ved Kongsgaard skole i Stavanger i 1925.Stavanger Aftenblad: "Satelitter og datamaskiner ….", 14. oktober 1964 s.3. Tveterås studerte ved Universitetet i Oslo, der han i 1932 ble cand.philol. I 1966 avla han dr.philos.-graden.Aftenposten, 14. oktober 1974, s. 10.

Fra 1929 var Tveterås ansatt ved Universitetsbiblioteket i Oslo, der han i 1953 ble sjef. I 1969 ble han utnevnt til den første riksbibliotekar, en stilling som fikk særlig ansvar for utviklingen av den vitenskapelige bibliotekstjeneste i Norge. Han satt i embetet til 1974.Aftenposten, 5. juli 1990, s. 17.

Tveterås utga arbeider om folkelesning, forfattet bøker om viktige norske forlag og om historien til norsk bokhandelvirksomhet.

Tveterås var ridder av 1. klasse av St. Olavs Orden. Han var storoffiser av Den islandske falkeorden, kommandør av Republikken Italias fortjenstorden og ridder av 1. klasse av Dannebrogordenen.Bjørn Steenstrup (red.): Hvem er Hvem? 1973, Oslo: Aschehoug, 1973, s. 573. Elektronisk utgave ved Prosjekt Runeberg.

 Bøker (utvalg) 
 Olaf Norlis forlag: 1890-1990, Oslo: Aschehoug, 1990
 Bokens kulturhistorie: formet av forfattere, forleggere, bokhandlere og lesere: 1850-1900, bind tre i Den norske bokhandels historie, Oslo: Den norske bokhandlerforening m.fl., 1986
 I pakt med tiden: Cappelen gjennom 150 år: 1829-1979, Oslo: Cappelen, 1979
 Et norsk kulturforlag gjennom hundre år: Aschehoug 1872-1972, Oslo: Aschehoug, 1972

 Referanser 

Kategori:Norske bibliotekarer
Kategori:Norske embets- og tjenestemenn
Kategori:Norske sakprosaforfattere
Kategori:Riddere av 1. klasse av St. Olavs Orden
Kategori:Riddere av 1. grad av Dannebrogordenen‎
Kategori:Den islandske falkeorden
Kategori:Personer fra Stavanger kommune